|  |  |
| --- | --- |
| Saksbehandler: | Plan/Jostein Klette |
| Vår referanse: | 19/368 - 10 / Plannavn-Mindre endring kommuneplanen sin arealdel, Komnr-1253, FA-L1 |
| Dato: | 21.06.2019 |

**Vedtak:**

**«I medhald av plan- og bygningslova § 11-17 vedtek Osterøy kommune mindre endring av føresegnene og plankartkart i kommuneplanen sin arealdel (planID 12532010001, datert 24.06.2019) og kommunedelplan for sjø og strandsone (planID 12532014007, datert 24.06.2019). Omsynssone H910 - Reguleringsplan skal gjelde - vert lagt inn for Områdeplan Valestrand (planID 12532011003), reguleringsendring Rundhovde (planID 12532015005) og detaljregulering for Stuttåsen (planID 12532013005)».**

**Administrativt vedtak 001/19**

**BAKGRUNN**

Kommunedelplan for sjø og strandsone vart vedtatt 21.02.2018 og mindre endring av kommuneplanen sin arealdel vedtatt 21.02.2018 med mindre administrativ endring 12.07.2018.

Intensjonen ved vedtak av kommuneplan og kommunedelplan var at denne skulle gjelde framfor gjeldande eldre reguleringsplaner, men at dei nyaste reguleringsplanane skulle innarbeidast i detalj på plankartet slik at dei nyaste føringane for kommunen si utvikling skulle verta førande for nye og eldre reguleringsplaner. Dette forutsette at reguleringsplanane vart innarbeida i kommuneplanen/kommunedelplanen. Ved ein feil vart dette ikkje gjort for 3 av dei nyaste planane. Ettersom kommuneplanen/kommunedelplanen er ein grovare plan i høve til detaljering er det motstrid mellom reguleringsplan og kommuneplan/kommunedelplan. Dette inneber at det må søkast om dispensasjon for å gjennomføre vedtekne reguleringsplaner. Dette er ikkje hensiktsmessig for nokon parter. Difor har kommunen vedtatt ei mindre endring av gjeldande kommuneplan/kommunedelplan.

**JURIDISK GRUNNLAG**

Endringa vart gjennomført med heimel i plan- og bygningslova § 11-17 og er vurdert til å vera ei mindre endring av plan. Endringa stadfestar 3 nye vedtekne reguleringsplaner. Desse har vore gjennom ein omfattande prosess når det gjeld medverknad, høyring og prosess. På den bakgrunn vurderar rådmannen at endringane ikkje er i strid med intensjonen eller hovudtrekka i planen og dette kan difor gjennomførast som ei mindre endring.

**SKILDRING AV ENDRING**

Endringa omfattar at det vart lagt inn omsynssone H910 «Reguleringsplan skal gjelde» for planavgrensinga til områderegulering for Valestrand (vedtatt 20.09.2017), detaljregulering for Rundhovde (vedtatt 01.11.2017) og detaljregulering for Stuttåsen (vedtatt 25.05.2016). Endringa er skildra på kart på vedlegg 1.

Føresegnene vart oppdatert med teksten:

***«Sone der gjeldande reguleringsplan fortsatt skal gjelde.***

* 1. *Gjeldande reguleringsplaner skal gjelde framfor kommuneplanen sin arealdel (planID 12532010001) og kommunedelplan for strandsone (planID 12532014007) (Pbl § 11-8 f).*
* *Områderegulering for Valestrand (planID 12532011003), 20.09.2017.*
* *Detaljregulering reguleringsendring Rundhovde (planID 12532015005), 01.11.2017.*
* *Detaljregulering for Stuttåsen (planID 12532013005), vedtatt 25.05.2016.»*

Endringa stadfestar planvedtaket av gjeldande reguleringsplan. Desse planane er nyleg vedtekne og er difor oppdaterte i høve til lovverk og regionale og statlege føringar. Endringa videreførar det som var intensjonen med reguleringsplanane. Endringa har difor ingen verknadar ut over at det er gjeldande detaljregulering for dei tre nemnde planane som skal leggast til grunn for utvikling av dei aktuelle områda.

Det er kun føresegner og plankart som er endra. Det er ikkje trong for å endra planskildring.

**OFFENTLEG ETTERSYN OG MERKNADER**

Endringa vart send på ein avgrensa høyringsrunde i perioden 20.05 til 18.06. Fylkesmannen og Hordaland fylkeskommune kom med skriftlege uttale og viste til at dei ikkje hadde nokon merknad til endringa.

**KONKLUSJON**

Rådmannen vedtar nemnde endring slik den ligg føre.

Vedlegg:

*Oversikt endringar i kart*

*Endra føresegner datert 24.06.2019*

*Endra plankart kommuneplanen sin arealdel og kommunedel for sjø og strandsone datert 24.06.2019*